नई दिल्ली/देहरादून (आईएएनएस)| आज मिश्रित बायोफ्यूल के साथ विमानन टरबाइन ईंधन (एटीएफ) के मिश्रण से लैस स्पाइसजेट के क्यू400 विमान ने देहरादून से दिल्ली के लिए उड़ान भरी। यह देश की पहली परीक्षण उड़ान का सफलतापूर्वक परिचालन था। वहीं इंदिरा गांधी अंतर्राष्ट्रीय हवाईअड्डे के टर्मिनल 2 पर इस विमान की अगवानी के लिए प्रमुख कैबिनेट मंत्री और विमानन कंपनी के शीर्ष प्रबंधन के सदस्य मौजूद थे। इस दौरान मौजूद केंद्रीय मंत्री नितिन गडकरी आैर सुरेश प्रभु ने इस खास पहल की सराहना की। नागरिक उड्डयन मंत्री सुरेश प्रभु ने कहा कि सरकार 2035 तक पर्यावरण अनुकूल विमानन कार्य योजना बनाएगी।